钦定古今图书集成/明伦汇编/氏族典/第059卷 > 徐政
## 钦定古今图书集成/明伦汇编/氏族典/第059卷 > 徐政

按《明外史高士文传》：“交阯邓景异攻盘滩，守将徐政
死之。政，仪真人，建文时为扬州卫副千户。燕师至，以
城降，累迁都指挥同知。从征交阯，夺贼船于三带江
以济。大军拔西都，战咸子关，皆有功。陈季扩反，盘滩
地最要，张辅遣政守之。贼来攻，与战，飞枪贯胁，犹督
兵力战，竟败贼。贼退，腹溃而死。”